গত ৩৯ বছর পর এক রাতে রেকর্ড বৃষ্টি দেখ কলকাতা

কলকাতা: ৩৯ বছরে হয়নি কলকাতায় (After 40 Years Kolkata 247.7 mm Rain), একটানা এত বৃষ্টির সাক্ষী থাকল কল্লোলিনী তিলোত্তমা। একরাতের বৃষ্টির পরিমাণ ছাপিয়ে গেল আমফানের ভয়াল রাতকেও! সোমবার মেঘভাঙা বৃষ্টিতে ডুবল কলকাতা। আমফান রাজ্যে আছড়ে পড়েছিল ২০২০ সালের মে মাসের ২১ তারিখে। সেই দিন ২৩৬.৩ মিলিমিটার বৃষ্টি হয় কলকাতায়। গতকাল সোমবার শহর ভেসেছে ২৫১.৪ মিলিমিটার বৃষ্টিতে।

সোমবার রাত ১২টা থেকে হালকা বৃষ্টিপাত শুরু হলেও মাঝরাতে তা তীব্র আকার ধারণ করেছে। সঙ্গে ছিল বজ্রগর্জন ও আলোর ঝলকানি।

আলিপুর আবহাওয়া দফতর জানিয়েছে, বঙ্গোপসাগরের বুকে তৈরি হওয়া নিম্নচাপের প্রভাবেই দক্ষিণ ২৪ পরগনা ও কলকাতা সংলগ্ন এলাকাগুলোতে প্রবল বৃষ্টি হয়েছে। ৬৯.৯ মিলিমিটার বেশি হয়েছে শেষ ২৪ ঘণ্টায়। বস্তুত, গত ৩৯ বছর পর এক দিনে এমন রেকর্ড বৃষ্টি হল কলকাতা শহরে।

আরও পড়ুন: শহরে দুর্যোগ, পুজো উদ্বোধন স্থগিত মমতার!

মৌসম ভবনের তথ্য অনুসারে, সোম থেকে মঙ্গলবার সকাল সাড়ে ৮টা পর্যন্ত শেষ ২৪ ঘণ্টায় কলকাতায় দীর্ঘমেয়াদি গড় বৃষ্টিপাত হয়েছে ২,৬৬৩ শতাংশ বেশি। আলিপুর আবহাওয়া দপ্তর জানাচ্ছে, মহানগর এত পরিমাণ বৃষ্টি দেখেছিল সেই ১৯৭৮ সালে। সেই মাসটাও ছিল সেপ্টেম্বর। সেই বছরের ২৮ তারিখে ৩৬৯.৬ মিলিমিটার বৃষ্টিতে ভেসে গিয়েছিল শহর। তারপর ১৯৮৬ সালে সেই সেপ্টেম্বর মাসেরই ২৬ তারিখ এমনই কালোমেঘে ২৫৯.৫ মিলিমিটার বৃষ্টি হয় শহরে। তারপর গতকালের বৃষ্টি। সোমবার কয়েক ঘণ্টায় ২৫১.৪ মিলিমিটার বৃষ্টি হয়েছে কলকাতায়।

রাতভর ভারী বৃষ্টিতে জলে ডুবে কলকাতা (Kolkata Waterlogged)। উত্তর থেকে দক্ষিণ, সর্বত্রই জলমগ্ন। বহু গাড়ি জলের নীচে। রাতভর ভারী বর্ষণে জল জমেছে কলকাতার শহরের প্রায় প্রত্যেকটি হাসপাতালেই। জানা গিয়েছে, যে সব রাস্তায় আগে কোনদিন জল জমেনি, সেই রাস্তাও জলের নীচে। জল বার করার চেষ্টাও শুরু হয়েছে।

সল্টলেক এবং লাগোয়া এলাকা বানভাসি চেহারা নিয়েছে। থৈ থৈ অবস্থা কলকাতার ব্যস্ত রাস্তাগুলির। জল জমেছে কসবা, ভিআইপি বাজার, কাঁকুরগাছি, নিউটাউনসহ বিভিন্ন এলাকায়। জলমগ্ন খিদিরপুর, মোমিনপুর, সার্দান অ্যাভিনিউ। আলিপুর আবহাওয়া দফতর বলছে, দক্ষিণবঙ্গ জুড়ে জারি হয়েছে লাল সতর্কতা। কলকাতা এবং শহরতলিতে রাতভর নাগাড়ে বৃষ্টিতে বিপর্যস্ত রেল পরিষেবা।

টানা বর্ষণের জেরে শিয়ালদহ স্টেশনের (Sealdah Railway Service Disrupted) কাছে রেললাইনে জল জমে গিয়েছে। তার জেরে সকাল থেকে ব্যাহত ট্রেন চলাচল। দুর্যোগে বিদ্যুৎপৃষ্ট হয়ে মারা গিয়েছেন কলকাতার ৭ বাসিন্দা। তাঁদের পরিবারের কোনও সদস্যকে চাকরি দেওয়ার ব্যবস্থা করছে রাজ্য সরকার। শহরে যাতে তাড়াতাড়ি জল নামানো যায়, যুদ্ধকালীন তৎপরতায় সেই কাজ করছে কলকাতা পুরসভা।

অন্য খবর দেখুন